AlexejDobrolubov/national_council_slovak_2010 huggingface dataset:
40. schôdza NR SR - 4.deň - A. dopoludnia
Dátum: 2021-09-22
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

18. Ďakujem všetkým kolegom za konštruktívne poznámky. Naozaj, čo to musí byť za vakcínu, keď zrazu štát, ktorý dovtedy ľuďom len bral peniaze, kde sa dá, a vidíme, že v tom bude pokračovať, zvyšovanie energií sa inak nedá nazvať, tak zrazu kvôli vakcíne je ochotný rozdávať státisíce eur? Kvôli vakcíne rozdávať státisíce eur. Čo to musí byť za vakcínu, keď pracovníci v zdravotníctve – lekári a vo veľkom zdravotné sestry – sú ochotní radšej odísť z práce, ako sa majú nechať donútiť zobrať si tú vakcínu? Keď tí, ktorí najviac a najbližšie môžu poznať, čo sa v tých ampulkách skrýva, radšej odídu z dlhoročnej práce, ktorú robili s nasadením, ktorú robili s láskou, ktorú robili ako misiu, z presvedčenia, ale jednoducho sú rozhodnutí, že do nich a ich detí tú vakcínu nikto nedá. Takže ja ďakujem týmto nielen kolegom za faktické, ale ja ďakujem všetkým ľuďom na Slovensku, ktorí šíria osvetu o tom, aké nebezpečné je prijímať neoverené vakcíny. Ďakujem všetkým ľuďom, ktorí sa rozhodli aj za cenu osobného nasadenia bojovať proti nátlaku, či na pracovisku, v škole, alebo kdekoľvek inde, ktorí sa rozhodli aj za cenu toho, že niekto na nich zavolá políciu alebo na nich budú ukazovať prstom, svojím príkladom ukazovať, že to, čo sa dnes v spoločnosti deje, nie je ani zďaleka normálne a že tieto opatrenia, keď to tak môžem nazvať, nemajú nič spoločné s ochranou zdravia, pretože nejde o nič iné len o systém vytvorený na to, aby sa podrobili aj tie zvyšky ľudí, ktorí majú nejakú hrdosť, ktorí si ctia slobodu a ktorí si hlavne vážia svoje vlastné deti a nechcú dovoliť, aby tie deti boli cez ampulky... (Prerušenie vystúpenie časomerom.)
40. schôdza NR SR - 3.deň - B. popoludní
Dátum: 2021-09-21
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

191. Ďakujem za slovo. Pán poslanec Habánik, ja len takú úplne konštruktívnu otázku, že či ste toto, tento návrh na uznesenie alebo tento materiál, či ste to konzultovali s Maticou, s Historickým ústavom Slovenskej akadémie vied alebo, alebo s Ústavom pamäti národa, že aké ste mali od nich, ak ste teda konzultovali, aké ste mali od nich nejaké, nejakú spätnú väzbu, nejaké recenzie, nejaké vyjadrenia. Možno by to bolo aj zaujímavé. Ak to máte, možno by to bolo aj zaujímavé uviesť na podporu tejto vašej snahy. Čiže ak, ak to máte, a keby to zaznelo možno, bolo by to dobre. Ďakujem pekne.
40. schôdza NR SR - 3.deň - B. popoludní
Dátum: 2021-09-21
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

183. Vážený pán podpredseda, ja si dovoľujem tak zareagovať komplexne na obidve tie vaše vystúpenia. Vy ste na jednej strane hovorili o tom, ako sa Alexander Dubček zaslúžil o našu národnú slovenskú hrdosť, s tým sa, samozrejme, dá súhlasiť, ale potom ste to veľmi nešťastne spojili s menom Václava Havla. Ja vám veľmi jasne chcem povedať, nespájajte meno zločinca Václava Havla so slovenským národom, so slovenskou národnou hrdosťou. Havel, kde mohol Slovensko a Slovákov zosmiešňoval, Václav Havel je symbolom protislovenského ťaženia, Václav Havel je symbolom znevažovania slovenského národa, je symbolom likvidácie slovenského priemyslu, Václav Havel je symbolom prepustenia najťažších zločincov, ktorí páchali obrovskú kriminalitu na Slovensku. To je Václav Havel, tak ho, pán predseda, prosím, nespájajte nikdy viac s menom Alexandra Dubčeka.
40. schôdza NR SR - 3.deň - B. popoludní
Dátum: 2021-09-21
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

169. Vážený pán podpredseda Blanár, no ja oceňujem toto vaše druhé vystúpenie, lebo bolo podľa mňa omnoho lepšie, ako to úvodné. Aj ste nám niečo povedali k tomu, ako si to predstavujete, ako by to malo po novom fungovať. Ale chýbalo mi v ňom, pán podpredseda, trošku tej sebakritiky ohľadom vedenia toho múzea, pretože vy ste, nevravím, že vy osobne, ale aj v rámci SMER-u ste vedeli o tom, že čo je Mičev zač, že dlhodobo ho všetci ľudia, ktorí v kultúre aj robia, a to je jedno, aký máme názor na SNP teraz, dlhodobo vnímajú Mičeva ako úplne nekompetentného, politicky dosadeného človeka, ktorý keď má rozpočtové schodky, tak sa mu vždy nájdu peniaze, aby sa to vyrovnalo, pričom ostatní by už dávno leteli z funkcií. A jednoducho takúto pachuť to v Bystrici a v širokom okolí za tie roky zanechalo, čiže preto som ja tú prvú faktickú začal s tým, že všetko zlé je za niečo dobré. To, že teraz prichádzate s nejakým nápravným mechanizmom, to my, samozrejme, kvitujeme a si váš návrh preštudujeme, ale chcem vám, pán podpredseda, povedať, že prečo ste s tým nemohli prísť možno za minulej vlády? Vedeli ste, informácie ste mali, možnosti ste mali, Mičeva ste mohli vyriešiť, ako sa hovorí, na lusknutie, a nestalo sa to. Teraz tá iniciatíva prichádza, ale je vyprovokovaná takýmto závažným nejakým, poviem to, signálom alebo akciou. Čiže, čiže znova to musím v tejto súvislosti povedať, všetko zlé je na niečo dobré aj ohľadom tejto záležitosti.
40. schôdza NR SR - 3.deň - B. popoludní
Dátum: 2021-09-21
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

153. Pán podpredseda Blanár, ako sa hovorí, všetko zlé je na niečo dobré. Jednu vec, ktorú ste aj vy tam zabudli pomenovať, tak je veľký problém, ktorý bol alebo ktorým bola osoba riaditeľa Mičeva, absolútne nominanta, poviem to tak, vašej vlády, ktorý tam bol dlhšie ako niektoré, niektoré tie historické vystavené exponáty, to treba povedať. A Mičev - a to by aj tu bývalá pani ministerka mohla potvrdiť - bol tak nekompetentný riaditeľ tohto múzea, že v jednom z rozpočtových rokov sa mu upravoval rozpočet na bežné výdavky tým spôsobom, že sa mu zvyšovali o 2 mil. eur. O 2 mil. eur na bežné výdavky, lebo jednoducho, ja neviem, či sa tam kradlo, alebo čo sa tam robilo, čiže z tohto pohľadu všetko zlé je na niečo dobré, pretože žiadnu inštitúciu nemôžu viesť ľudia, ako je Mičev.
35. schôdza NR SR - 2.deň - C. noc
Dátum: 2021-07-24
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

24. Pán poslanec Susko, vašu odbornosť asi nikto v tomto parlamente nespochybňuje. Vaše vyjadrenia majú hlavu a pätu a toto bolo tiež ďalšie také vyjadrenie, ale problém je úplne v niečom inom. Problém je v tom, že keď toto bude schválené, keď toto prejde naozaj v treťom čítaní, tak tie práva, dnes ešte aspoň trošku garantované v ústave, budú, vlastne v tej ústave iba formálne. Budú zadefinované formálne, pretože už nebude existovať žiadny nejaký nástroj na to, aby sa ľudia tých práv domohli. Áno, môže to byť ešte podanie na Ústavný súd, ale keďže vidíme, aké je rozdelenie moci v súčasnosti na Slovensku, tak netreba od toho mať veľké očakávania a pomaličky, potichučky tu bude nastupovať skutočná politika apartheidu. Však boli sme na tej tlačovke, kde vládne strany úplne unisono sa zhodli na tom, že my vlastne im všetkým chceme týmto zákonom pomôcť. Však každé dva dni sa budete občania testovať a niektorí budete mať testy zadarmo, veď to je aké super pre vás. Veď vy nám vlastne ešte máte ďakovať. Veď to je, pán poslanec, už úplne choré, zvrátené, ako oni rozmýšľajú. Bude naozaj potrebné, aby ich niekto zastavil skôr, ako bude neskoro. Pretože ak ich spoločne národ nezastaví, tak títo psychopati vo vláde sú schopní asi všetkého.
35. schôdza NR SR - 2.deň - B. popoludní 2
Dátum: 2021-07-24
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

179. Tomáš, ja si myslím, že na záver tejto diskusie také veľmi dobré vystúpenie. Jedna vec ma tam zaujala. Pýtal si sa, že čo je to za ministra, že za dva dni nepovedal v rozprave k tomuto zákonu, ktorého je predkladateľom, ani slovo. No ja chcem pripomenúť, že teda máme ministra, ktorý je v prvom rade, ktorý je v prvom rade generálom až potom ministrom, presne ako jeho dvojička Širó Išii. A možno sa riadi takou tabuľkou červeno-bielou, ktorá bola niekedy na všetkých vojenských pracoviskách. Sám som z vojenskej rodiny, takže som to mnohokrát videl: „Pozor, nepřítel naslouchá!“ Takže pán minister sa, pán generál sa riadi podľa toho, že teda radšej byť, lepšie byť ticho, ako povedať niečo, čo sa potom nejakým spôsobom môže rozoberať a bude v nemilej pozornosti národa ešte viac, ako je teraz, aj keď si myslím, že už vo väčšej pozornosti a vo viac nemilej pozornosti, ako je pán generál teraz, nebol žiadny iný minister, lebo to, čo sa na Slovensku deje v súvislosti s týmto zákonom, ktorý sa tu už druhý deň prejednáva, tak to tu naozaj ešte nebolo.
35. schôdza NR SR - 2.deň - B. popoludní 2
Dátum: 2021-07-24
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

175. Ďakujem všetkým kolegom za faktické poznámky. Dovolím si reagovať na tri. Pán poslanec Čekovský, ale veď ľudia vidia, čoho ste vy schopní, veď tu nemusíte rozprávať si bájky o červenej pande a neviem o čom. Veď ľudia videli, že ste im na jeseň boli schopní siahnuť na ich deti, že keď nemali rodičia testy, tak ste nezobrali deti do školy. Veď vy ste úplní blázni! Vy ste úplní blázni. A vy tu idete rozprávať niečo o mne? Pán poslanec Čekovský, to ste úplne netrafili. Skutočne ste netrafili, pretože vaše sladké rečičky sú v absolútnom kontraste s tým, čo ste svojimi skutkami na jeseň dokázali, že nemáte hranice, že nemáte stopku. Že tú stopku vám musia vystaviť ľudia, lebo vy ju sami nevidíte. Pán poslanec Kazda, no, čo s vami. Vy dlhodobo ukazujete, že ste úplne mimo. Ale však s 1 821 preferenčnými hlasmi, pán poslanec, vy ste taký COVID kandidátke SaS-ky. (Smiech v sále.) Pán poslanec Tomáš, s tým predsedom, parlamentom Kollárom to bolo tak, že ľudia ma vonku požiadali, aby som ho tam nejakým spôsobom dostal pred nich, pretože mu neveria, lebo boja sa toho, že nedodrží slovo, že to je len taká hra, a chcú, aby im rovno tam do očí povedal, že celé hnutie SME RODINA bude jasne proti tomuto, proti tomuto zákonu. Ale keďže predseda parlamentu tu už nie je naozaj dlhší čas od tej poslednej prestávky, tak, tak som ho na to aspoň vyzval. Môže byť, pán poslanec Tomáš, že nakoniec sa tu ukáže, že to bude pravda tak, ako to hovoríte vy.
35. schôdza NR SR - 2.deň - B. popoludní 2
Dátum: 2021-07-24
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

141. Pán poslanec Tomáš, včera bola masová neúčasť vášho klubu na hlasovaní o skrátenom legislatívnom konaní k tomuto zákonu naozaj chybou. Ale už sme si to vyjasnili a ja som rád, že dnes už aj vyši poslanci vystúpili v rozprave k tomuto naozaj najfašistickejšiemu zákonu, ktorý táto vláda chce prijať, a že ste veľmi jasne aj dnes vyjadrili, že budete proti. Ako sa vraví, pán poslanec, všetko zlé je na niečo dobré a aj vďaka možno vášmu vystúpeniu dúfam a verím, že skutočne pri dnešnom hlasovaní tu bude nastúpená celá opozícia, celá opozícia, tak ako vy, tak aj my tak aj ostatní a spoločne dokážeme Slovensko pred touto pohromou, ktorú tu vláda pre Slovensko prichystala zachrániť. Ďakujem.
35. schôdza NR SR - 2.deň - B. popoludní 2
Dátum: 2021-07-24
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

121. Pán kolega Čepček, nenechajte sa urážať agentami Washingtonu, ale mňa zaujala iná, taká filozofická otázka. Ak sa dá mentálne nie celkom v poriadku nejaký muž očkovať, a teraz nehovorím, že by mentálne nebol v poriadku, pretože sa dal očkovať, lebo ja tolerujem ľudí, ktorí sa rozhodnú očkovať, mám veľa známych aj kamarátov takých, ale tento muž potom sa zmení mentálne v hlave, si to v tej LGBTQYZ propagande, si večer zmyslí, že je žena, takže či je rovnako očkovaná aj tá žena? Chápete, či je tá vakcína vlastne taká univerzálna, že je očkovaný aj ten muž a potom už aj tá žena, že či vlastne tá vakcína toto je vážna LGBTQRCD otázka, že či tá vakcína funguje len na jednu osobu, alebo funguje na dve osoby, alebo aj na viac, napr. na tri osoby, pretože už máme, už máme v Nemecku, v Anglicku špecialistov, ktorí hovoria o tom, že môžte byť aj x-pohlavný napríklad, a bolo by potrebné veľmi vážne a seriózne v rámci LGBTCRV propagandy a tých štúdií skúmať, že či, teda ak sa niekto cíti byť mužom aj ženou súčasne a odhodlá sa očkovať, takže či tá vakcína rovnako dobre chráni toho muža, aj tú ženu. No lebo ak na toto nemáme odpovede a seriózne štúdie, tak my tej vakcíne nemôžme, nemôžme dôverovať.
35. schôdza NR SR - 2.deň - B. popoludní 2
Dátum: 2021-07-24
Poslanec: Kotleba, Marian (ĽS Naše Slovensko)
Druh vystúpenia: Vystúpenie s faktickou poznámkou

109. Rasťo Schlosár, ďakujem ti za tvoj príspevok. Ako člen Ústavnoprávneho výboru Národnej rady si pripomenul poslancom ustanovenia ústavy. Ale aj čo z toho, keď tieto práva zakotvené priamo v ústave, piliere štátnosti, základnom kameni našej štátnosti nikto a nič dnes negarantuje. Čo z toho? A už to vidia aj občania, ktorí sú pred budovou Národnej rady Slovenskej republiky zhromaždení už bez prestania druhý deň. Včera, celú noc a ešte aj dnes. Už samotní občania vidia, že Slovenská republika sa isto, ale, žiaľ, čoraz rýchlejším tempom stáva bezprávnym štátom, stráca charakter právneho štátu. Ja, Rasťo, si to už neviem inak predstaviť alebo vysvetliť ako tak, že možno skutočným cieľ, skutočný cieľ tohto šialenstva je ten, aby hlavný hygienik Mikas, skutočne už až mystická postava, až mystická postava na Slovensku, bol parlamentom vyhlásený za diktátora ako v starom Ríme. Ale aj v tom starovekom Ríme mohol diktátor vládnuť maximálne šesť mesiacov a potom mu automaticky skončila funkcia. Lenže my tu v tejto totalite žijeme už vyše roka a vláda namiesto toho, aby prinášala skutočné ľuďom riešenia také, že to Slovensko sa nadýchne, tak prináša zle maskované totalitné zákony, ktorých výsledkom bude to, že tá totalitná špirála sa ešte len roztočí. Lenže pamätajte, každá akcia vyvoláva reakciu. A keď to budete veľmi šponovať a keď pôjdete po deťoch ľudí, tak to, čo budú ľudia po vás hádzať, nebudú vajcia.
69. schôdza NR SR - 2.deň - A. dopoludnia
Dátum: 2022-06-24
Poslanec: Kozelová, Monika (OĽANO)
Druh vystúpenia: Vystúpenie s faktickou poznámkou

101. Pán Kuffa, pár rokov dozadu mal medveď podstatne väčšie teritórium ako teraz, to si zase tiež uznajme, takže my sme ho obrali o značnú časť teritória, to je prvá vec. Okrem toho, že robíme neuveriteľné nájazdy smerom na lesy, vyzbierame im všetky, všetko lesné ovocie, všetko to, čo oni normálne prirodzene jedia, tak to je ďalšia vec. Choďte sa pozrieť na tie plné kufre áut, kufre ovocia bobuľovitého, ktoré, ktoré vyzbierajú naši kolegovia v Tatrách, no tak to je úplne na, na, na zvracanie, fakt. A nechápem, načo plné kufre. No a čo sa týka tých hrochov, keď už ste teda spomenuli toho hrocha, ja si spomínam teraz na Escobarove hrochy v Kolumbii, ktoré napríklad riešia takým spôsobom, pretože sa im tam premnožili, kedysi si Pablo Escobar doniesol štyroch hrochov, tí sa potom rozmnožili, momentálne ich majú 80 v lesoch a likvidujú im celé dediny a riešia to tak, že chodia, chodia do lesov, kde ich hľadajú, uspia ich a vysterilizujú ich a pustia ich naspäť. Takto fungujú v Kolumbii s hrochmi, čo je približne asi rovnaký problém, ako máme my s medveďmi. Čiže ja navrhujem, že ešte aj toto je riešenie. Ďakujem.
69. schôdza NR SR - 2.deň - A. dopoludnia
Dátum: 2022-06-24
Poslanec: Kozelová, Monika (OĽANO)
Druh vystúpenia: Vystúpenie s faktickou poznámkou

82. Pán kolega, rovnako ste sa ozývali aj v minulom volebnom období, aj v predminulom? K tým PCB... (Reakcia z pléna.) Veď dobre. Tak alebo aspoň vaša strana, vaši kolegovia k PCB látkam, k čisteniu? Naozaj by ma to zaujímalo, že či ste sa ozývali aj vtedy, lebo tu sa aspoň... (Reakcia z pléna.) Tu sa aspoň niečo začalo robiť, pán kolega, viete? Ak, ak ste sa ozývali, kedy, koľkokrát? Komu tu vlastne vadili vtedy PCB látky? Však to tu nikomu nevadilo. Každý zvysoka na to kašľal, ale že zvysoka. Čo sa vlastne riešilo? Však sa nič neriešilo. Konečne sa teraz začalo riešiť. Ale veď vy viete úplne aj sám, že to nejde úplne všade a úplne naraz. Proste robí sa, koľko sa vládze a koľko s môže. Aspoň ja to tak vidím. A teraz tie medve... med... medvede a medvedice, zas povedzme si na rovinu, reálne môže, ak môže niekto fungovať, tak môže fungovať zásahový tím. A je to hlavne kvôli tomu, že ja si pamätám veľmi dobre na tú, na ten odstrel medvedice s tými dvomi, dvomi mláďatami a ešte kojacej medvedice navyše, čo bolo absolútne nemorálne. Vtedy v tej dedine, keď najskôr začali do medvedice, ktorá vyliezla na strom, lebo sa bála, aj s medvieďatami, páliť najskôr gumovými projektilmi, a potom ju tam pánko odpálil rovno z auta. Z auta, hej? Sám viete, že strieľať v intraviláne je zakázané. Čiže ak to dokáže niekto, tak naozaj len ten zásahový tím. Pokiaľ mám dobré informácie, tak ten zásahový tím sa rozširuje. Rozširuje sa o aj o strelcov, a hlavne teda v tej okolo, v tom okolí Poľany, že sa rozširuje aj o strelcov z miestneho okolia. Čiže ja pevne verím, že, že čo sa týka regulácie medveďov, a my hovoríme o synatropných medveďoch v tomto momente, že naozaj k tomu príde a že to bude čo najskôr. Takže ja len toľko k tomu. A... (Prerušenie vystúpenia časomerom.)
66. schôdza NR SR - 6.deň - B. popoludní
Dátum: 2022-06-22
Poslanec: Kozelová, Monika (OĽANO)
Druh vystúpenia: Vystúpenie s faktickou poznámkou

10. Pán kolega Mazurek, keď vy hovoríte o šírení nenávisti, že sú to nebezpečné veci, tak to je normálne na smiech, keď to hovoríte vy. Lebo ja keď si spomeniem na to, koľkokrát ste urazili vy mňa na Facebooku a vaši kolegovia takisto, a potom ste to ešte nechali šíriť ďalej svojimi prívržencami, tak normálne na zaplakanie. Ale nevadí, ja sa s tým vyrovnávam, už som sa s tým aj naučila žiť, až teda na tie šibenice, ktoré mi pravidelne vaši ľudia posielajú. Tak to už nechávam na orgány činné v trestnom konaní, tak hádam sa s tým pohnú nejak. Keď už tu vymenúvávate všetky Facebooky a Istagramy a neviem čo všetko možné, tak skúsme aj ten Telegram, lebo pokiaľ ja mám informácie, tak vaši ľudia sa začínajú zgrupovať na Telegrame. Takže máte, máte predsa len nejaký priestor, kde sa môžte vyrozprávať. V každom prípade si myslím, že to, že sa začali blokovať weby, ktoré šíria nenávisť, šíria hoaxy a pokiaľ sú to weby a aplikácie a všetko možné, ktoré vznikajú na území Slovenskej republiky, tak ja ako občan Slovenskej republiky som rada, že sa tie weby a apky a všetko ostatné vypnú. Pretože ja si nechcem čítať o nenávisti, ja si chcem čítať o niečom normálnom, konkrétnom a rozumnom. Takže ja viem, vidím, že sa smejete, že vám je to na smiech. Ja som ani nič iné nepredpokladala, že urobíte, tak v podstate ja súhlasím s tým, že sa to deje a rozhodne a určite za to zahlasujem.
66. schôdza NR SR - 5.deň - B. popoludní
Dátum: 2022-06-21
Poslanec: Kozelová, Monika (OĽANO)
Druh vystúpenia: Vystúpenie s faktickou poznámkou

30. Ja by som k tomu chcela pridať to, čo povedal vlastne Tomáš, že povedzme si na rovinu, kde je hranica nadužívania, kde je hranica podužívania, lebo ja aktuálne vidím akurát tak hranicu podužívania. A čo sa týka pána kolegu Baránika, pán kolega, keď sa bavíme o advokátoch, bavme sa teda aj o bývalých sudcoch, lebo, ktorí museli odísť zo svojich funkcií a prešli do advokácie, ako keby sa nechumelilo, ale to už je na inú diskusiu. Čiže toto je napríklad tiež krásna téma. A ďakujem za tento zákon, pani ministerka, ja váš zákon určite podporím. A, Tomáš, vďaka za tvoj príspevok, bol fajn. Ďakujem.
67. schôdza NR SR - 1.deň - B. popoludní
Dátum: 2022-06-16
Poslanec: Kozelová, Monika (OĽANO)
Druh vystúpenia: Vystúpenie s faktickou poznámkou

62. Pán podpredseda Blanár, je to pravda, ľudia majú pamäť, takže určite si budú pamätať aj ťuťuli-muťuli vaše cétéčka a tunely Višňové a podobné skvosty. Musím vám povedať, že budú si pamätať aj nasledovné a budem citovať: Za najväčšiu prednosť Slovenska považujem miernu povahu ľudí, ktorí žijú na Slovensku. Z hľadiska sociálnej výdrže nehovorím o politickom hneve, ktorý môže prísť kvôli nejakým kauzám. Mne kolegovia premiéri na Európskej rade nechceli veriť, že na Slovensku je bežný dôchodok 280 eur. Nechceli mi veriť, že vo firme človek zarába 450 eur. Povedali mi, že je nemožné z niečoho takého vyžiť, a práve taká nejaká schopnosť ľudí žiť z nízkych príjmov, postarať sa o svoje rodiny aj za cenu, že títo ľudia často robia v dvoch-troch zamestnaniach, toto je podľa mňa prednosť Slovenska, a myslím si, že sme podstatne života schopnejší ako Francúzi, Španieli, Portugalci. Nechcem nás porovnávať s inými krajinami, ale máme pred nimi takýto náskok. Keby takáto situácia dopadla na Španielov, že tam budú žiť z 300 – 400 eur, tak asi zapália krajinu. Ale naši ľudia žijú a idú ďalej. Toto je naša prednosť. A ak prídu ťažké časy, tak podstatne jednoduchšie prežijú ťažšie časy Slováci. Autorom je pán poslanec Robert Fico. Takže vy tu nehovorte o tejto koalícii. Pozrite sa sami sebe, pozrite sa sami na seba. Toto ste tvrdili o tomto národe. Sme ďalej, omnoho ďalej s pomocou ľuďom ako vy.
66. schôdza NR SR - 1.deň - B. popoludní
Dátum: 2022-06-14
Poslanec: Kozelová, Monika (OĽANO)
Druh vystúpenia: Vystúpenie s faktickou poznámkou

168. Pani poslankyňa Vaľová, jediný, kto tam robil včera cirkus, ste boli vy. Urážať generálneho riaditeľa Českej televízie, urážať pani Sámelovú zo žurnalistiky, z vysokej školy, urážať Magdu Glasnerovú, Maju Glasnerovú, ktorá postavila na nohy detskú tvorbu v Slovenskej televízii, to naozaj dokážete len vy. Len vy. Vy nemáte čo robiť vo výbore pre kultúru. Vy tej kultúre nerozumiete. Vy nepoznáte ani ľudí z kultúry. A vy do toho strkáte nos? Naozaj? (Reakcia z pléna.) Ja klamem?! Vy klamete! Po prvé. Po druhé, ten poradný orgán, lebo to je poradný orgán, to nie je orgán, ktorý vyberá riaditeľa RTVS. Takže prepáčte, ale nezavádzajte ľudí, áno? My sme chceli počuť názor odbornej komisie, ktorá naozaj bola vysoko odborná, akým spôsobom oni vidia projekty jednotlivých kandidátov a posúdiť ich vystúpenie počas, počas výberového konania. Čiže vy neklamte, prosím vás pekne a nezavádzajte tu verejnosť. To, že vy nechodíte na výbory a nechodíte, keď prídete na chvíľočku a odídete, to, že ste o tom nevedeli, je len a len váš problém. Tí, čo chodia na výbor, o tom vedeli. Ak náhodou niekto o tom nevedel, tak to len preto, že tam nebol. Mohli sme dávať námety na ľudí, ktorí mohli ísť do komisie, nebolo to rozhodnutie iba pána Čekovského. Takže naozaj, prosím vás, neklamte nabudúce.
65. schôdza NR SR - 14.deň - B. popoludní
Dátum: 2022-05-25
Poslanec: Kozelová, Monika (OĽANO)
Druh vystúpenia: Vystúpenie s faktickou poznámkou

44. Tak teraz tiež prichádza historická chvíľa, lebo prvýkrát s tebou súhlasím, že potraviny jednoducho nepatria do koša, v žiadnom prípade. My tu máme naozaj na Slovensku strašne veľa rodín, ktoré trpia nedostatkom, a práve si myslím, že toto, toto sú presne tie potraviny, ktoré by im vedeli pomôcť. Na druhej strane je to aj otázka komunikácie, možno s mestami, s obcami, aby vytvorili potravinové banky. Pretože na jednej strane máme potraviny, ktoré nemáme kam dať, na druhej strane máme mestá a obce, ktoré potravinové banky nemajú, lebo sa im s tým nechce babrať. Čiže možno by bolo na tomto mieste vhodné apelovať práve na samosprávy, aby si potravinové banky otvorili a aby tie sociálne výdajne začali fungovať po celom Slovensku. Ja by som bola len rada, len rada, naozaj. Ďakujem.
65. schôdza NR SR - 13.deň - B. popoludní
Dátum: 2022-05-24
Poslanec: Kozelová, Monika (OĽANO)
Druh vystúpenia: Vystúpenie s faktickou poznámkou

135. Skončil tento Hviezdoslavov Kubín. Kolega Mazurek, desať minút som čakala, či poviete niečo k veci, ale vy ste opäť raz skĺzli k vašej osvedčenej mantre. Nezabudli ste spomenúť psychopata Matoviča, psychopata Pročka, migrantskú vládu, rozhajdákané peniaze na atómové zbrane, tak ste rapovali, až ste zabudli dýchať. Napriek tomu som pri vašej kadencii hodnej samopalu naozaj čakala, že poviete niečo k veci a že prídete s nejakým návrhom, ale ako obvykle som sa nedočkala. Vy ste fakt king. Lebo prežiť v parlamente celé roky na Sorosovi, to asi dokážete len vy. Ale predsa len vám to ide dolu kopcom, lebo na záver ste si, pán Mazurek, museli zatlieskať vy sám.